آلمان باش وزیری آنگلا مرکل, می آیی نینگ ۲۳ نچی کونیده استانبولده ترکیه جمهوریتی جمهوررئیسی رجب طیب اردوغان تامانیدن قبول ایتیله دی.
آلمان حکومتی نینگ سوزلاوچیسی ستیفن سیبرت, ترتیب له گن مطبوعاتی کنفرانسی جریانیده, مرکل نینگ, می آیی نینگ ۲۲ نچی کونیده بیرلشگن ملت لر تشکیلاتی دنیا انسانی رهبر لر ییغیلیشی گه اشتراک ایتیش اوچون استانبول گه کیته دیگن لیگی نی بیلدیررایکن, اوشبو ییغیلیش دایره سیده جمهوررئیسی اردوغان بیلن اوچره شه دیگن لیگی نی معلوم قیلدی.
سیبرت, ترکیه ده پارلمان اعضا لری نینگ مصئونیت لری نینگ بیکار قیلینگن لیگی گه تیگیشلی قرار توغری سیده ایسه, " ترکیه ده جمهوررئیسی اردوغان بیلن بولیب اوته دیگن اوچره شوو لری جریانیده باش وزیری میز خودی منه شو باره ده هم بحث ایته دی" دییه قید ایتدی.
ترکیه پارلمانیده پارلمان اعضا لری نینگ مصئونیت لری نینگ بیکار قیلینیشی بیلن علاقه لی قرار نینگ ترکیه نینگ اوروپا بیرلیگی اعضالیگی پروسه سی گه قنده ی تاثیر قالدیره دیگن لیگی گه تیگیشلی سئوال گه ایسه سیبرت, باش وزیر مرکل نینگ ترکیه بیلن اوروپا بیرلیگی آره سیده گی کیلیشو لر گه صادق ایکن لیگی نی بیلدیررایکن, اوروپا بیرلیگی اولکه لری نینگ ترکیه ده گی ینگی لیک لر گه کوره اوز سیاست لری نی تعقیب ایته دیگن لیک لری نی معلوم قیلدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
